Game & Watch

**Game & Watch** -nimellä myydyt LCD- eli elektroniikkapelit olivat Nintendon ensimmäisiä videopelejä. Game & Watch -pelit olivat varsin suosittuja 1980-luvun alussa ja niitä valmistettiin vuosina 1980–1991. Nimensä pelit saivat siitä, että samoissa kuorissa oli sekä peli että herätystoiminnolla varustettu digitaalikello. Game & Watcheja myytiin maailmanlaajuisesti 43 milj., joista 13 milj. Japanissa.

Laitteen suunnittelija oli Gunpei Yokoi, joka myöhemmin suunnitteli Game Boyn.
Elektronisten laskimien valmistukseen tarvittavien osien hinnat olivat laskeneet huomattavasti ja Yokoi suunnitteli laitteen olemassa olevalle tekniikalle, jotta hinta pysyi alhaalla. Kun pelit kehittyivät monimutkaisemmiksi Yokoi kehitti D-pad -ohjaimen.Laite sai alkunsa, kun Yokoi huomasi erään miehen käyttävän tylsyyttään taskulaskinta. 

Game & Watchit perustuivat samankaltaiseen tekniikkaan kuin nestekidenäyttöiset digitaalikellot ja olivat varsin yksinkertaisia verrattuna aikansa varsinaisiin pelikoneisiin. Ohjaus vaihteli kahdesta painikkeesta Nintendo Entertainment System -tyyliseen painikevalikoimaan. 

LCD-tekniikalla toteutetuissa peleissä hahmot olivat usein animoituja. Näyttö koostui yksittäisistä "soluista", joissa kussakin oli yksi kuva, joka oli joko päällä tai pois. Animaatio oli siis varsin rajoitettua ja liike askeleittaista, mutta luovalla suunnittelulla saatiin kuitenkin aikaan hauskoja ja pelattavia pelejä.

Joitakin klassikoita, kuten Nintendon *[[Donkey Kong (videopeli)|Donkey Kong]]*, *[[Donkey Kong Junior|Donkey Kong Jr.]]* ja *[[Super Mario Bros.]]* julkaistiin myös Game & Watch -peleinä. Lopulta Game & Watchin syrjäytti vuonna  julkaistu mustavalkoista nestekidenäyttöä käyttävä Game Boy, josta on sittemmin tullut kaikkien aikojen pitkäikäisin ja Nintendon kaupallisesti menestynein pelikonsoli.

*Donkey Kong* ei ollut ensimmäinen kahta näyttöä käyttävä peli (*[[Oil Panic (elektroniikkapeli)|Oil Panic]]* oli siinä ensimmäinen) mutta se oli ensimmäinen, jossa oli D-pad -ohjain.

Game & Watch -pelejä on kuitenkin uudelleen julkaistu alkuperäisten kaltaisilla pelimekanismeilla, mutta parannetuilla grafiikoilla Game Boyn Game & Watch Gallery -paketeissa. Sen lisäksi Toymax julkaisi Nintendon lisenssillä joitain klassisia Game & Watch -pelejä avaimenperinä 90-luvun lopulla.

Harrastelijat ovat tehneet Game & Watch -peleistä myös kotitietokoneella toimivia versioita, jotka ovat yksi yhteen alkuperäisten kanssa, kaikkine äänineen ja grafiikoineen.

Nintendon Game & Watch -pelejä on aina jäljitelty. Nykyäänkin esimerkiksi yhdysvaltalainen Tiger-yhtiö tekee vielä nestekidenäytöllisiä elektroniikkapelejä.

Suomessa Nintendon Game & Watch -pelien hinta oli yleensä yksiruutuisina 149&nbsp;mk ja kaksiruutuisina 199&nbsp;mk (1980–1991 välillä keskimäärin 52 ja 69 euroa vuoden 2019 arvossa).

## Game & Watch -sukupolvet
* Silver & Gold (1980–1981)
** Yksi ruutu
** 2–4 toimintapainiketta
** Tunnettuja pelejä: *Manhole*, *Ball*, *Fire*
* Widescreen (1981–1991)
** Yksi leveä ruutu
** 2–5 toimintapainiketta
** Tunnettuja pelejä: *Octopus*, *Popeye*, *Super Mario Bros*, *Donkey Kong Jr*, *Tropical Fish*, *Fire Attack*, *Fire*, *Snoopy Tennis*, *Parachute*
* Multiscreen (1982–1989)
** Kaksi leveää ruutua, joko vaaka- tai pystysuoraan avautuen
** Tyypillisesti Nintendo Entertainment System -tyylinen ristiohjain ja yksi toimintapainike
** Tunnettuja pelejä: *Green House*, *Mario Bros*, *Donkey Kong*, *Donkey Kong II*, *Zelda*, *Oil Panic*, *Squish*, *Bomb Sweeper*, *Goldcliff*
* Tabletop (1983)
** Yksi värillinen ruutu ja parannetut äänet
** Joystick-mallinen peliohjain ja yksi toimintapainike
** Tunnettuja pelejä: *Snoopy*, *Donkey Kong Jr*, *Popeye*
* Panorama (1983–1984)
** Värillinen peilin avulla katseltava ruutu
** Kaksi toimintapainiketta tai ristiohjain
** Tunnettuja pelejä: *Snoopy*, *Popeye*, *Donkey Kong Jr*
* Superscreen (1984)
** Kuten Widescreen, mutta yksi korkea näyttö
** Vain yksi peli, *Spitball Sparky*
* Crystal Screen (1986–1988)
** Kuten Widescreen, mutta leveämpi laite ja erityyppinen näyttö
** 5 toimintapainiketta
** Tunnettuja pelejä: *Super Mario Bros*
* Micro VS System (1984)
** Pelilaite, jossa yksi näyttö ja kaksi johdolla kytkettyä ohjainta, joissa ristiohjaimet
** Kaikki pelit kaksinpelejä
** Tunnettuja pelejä: *Donkey Kong 3*, *Boxing*, *Donkey Kong Hockey*
* Miniclassics (1998)
** Avaimenperiä, yksi näyttö, toisintoja vanhoista peleistä
** Valmistajana Toymax
** Tunnettuja pelejä: *Tetris*, *Super Mario Bros*

### Galleria

Tiedosto:Life Boat - Game&Watch - Nintendo.jpg|Life Boat
Tiedosto:Rain Shower - Game&Watch - Nintendo.jpg|Rain Shower
Tiedosto:Game and Watch Mario.jpg|Mario Bros.
Tiedosto:Game & Watch Fire Wide Screen.jpg|Fire
Tiedosto:Game & Watch Climber.jpg|Climber
Tiedosto:Nintendo game and watch - Marios cement factory.jpg|Marios cement factory
Tiedosto:171021 NintnedoGame&Watch TrutlBridge.jpg|Trutle Bridge
Tiedosto:GameAndWatch BalloonFight.jpg|Balloon Fight
Tiedosto:Manhole Game & Watch New Wide Screen.jpg|Manhole
Tiedosto:Tropical Fish - Game&Watch - Nintendo.jpg|Tropical Fish
Tiedosto:GameAndWatch SnoopyTennis.jpg|Snoopy Tennis
Tiedosto:GameAndWatch Popeye.jpg|Popeye
Tiedosto:GameAndWatch SuperMarioBros.jpg|Super Mario Bros
Tiedosto:Oil Panic - Game&watch - Nintendo.jpg|Oil Panic
Tiedosto:Safebuster Game & Watch by Nintendo, Model JB-63, Made in Japan, Copyright 1988 (Handheld Electronic Game).jpg|Safebuster
Tiedosto:Pinball - Game&Watch - Nintendo.jpg|Pinball
Tiedosto:Black Jack - Game&Watch - Nintendo.jpg|Black Jack
Tiedosto:Mickey & Donald - Game&Watch - Nintendo.jpg|Mickey & Donald
Tiedosto:Squish - Game&Watch - Nintendo.jpg|Squish
Tiedosto:Nintendo Game&Watch - Green House.jpg|Green House
Tiedosto:Game & Watch - Zelda.jpg|Zelda 
Tiedosto:Bomb Sweeper - Game&Watch - Nintendo (2).jpg|Bomb Sweeper
Tiedosto:Gold Cliff - Game&watch - Nintendo.jpg|Gold Cliff
Tiedosto:Nintendo Game & Watch Mickey Mouse.jpg|Mickey Mouse (Panoraama näyttö)


## Lähteet

## Aiheesta muualla

* Nintendo
* GameAndWatch.com - tietoa Game & Watch -peleistä
* MADrigal's handhelds simulators
* Game & Watch Mania